
AL

În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra propunerii legislative pentru modificarea şi completarea Legii nr.9/2012 privind taxa pentru emisiile poluante privenite de la autovehicule, cu modificările şi completările ulterioare, transmis cu P.L.x 328/2013 din 30 septembrie.
În raport cu  obiectul şi conţinutul său, propunerea legislativă face parte din categoria legilor ordinare.

                    PREŞEDINTE,                                             PREŞEDINTE,

                      Iulian Iancu                                               Gheorghe Dragomir                                                  

R A P O R T  C O M U N
asupra propunerii legislative pentru modificarea şi completarea Legii nr.9/2012

privind taxa pentru emisiile poluante privenite de la autovehicule, 

cu modificările şi completările ulterioare

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru buget, finanţe şi bănci au fost sesizate în fond, cu dezbaterea şi avizarea propunerii legislative pentru modificarea şi completarea Legii nr.9/2012 privind taxa pentru emisiile poluante privenite de la autovehicule, cu modificările şi completările ulterioare, transmis cu P.L.x 328/2013 din 30 septembrie 2013 şi înregistrat la comisii sub nr.4c-3/387/2013 din 1 octombrie 2013, resepctiv nr.4c-2/439 din 1 octombrie 2013.

Conform prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republica, Camera Deputaţilor  este Camera decizională.

Senatul, în calitate de primă Cameră sesizată, a respins propunerea legislativă în şedinţa din 24 septembrie 2013.

Consiliul Legislativ, prin avizul nr.342 din 29 aprilie 2013, a avizat negativ propunerea legislativă.

Guvernul României, prin punctul de vedere transmis cu adresa nr.1001/14.06.2013, nu susţine adoptarea acestei propunerii legislative.

Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, conform avizului nr.4c-6/372 din 8 octombrie 2013.

Comisia pentru învăţământ, ştiinţă, tineret şi sport a avizat negativ propunerea legislativă, conform avizului nr.4c-9/222 din 9 octombrie 2013.
Comisia juridică, de disciplină şi imunităţi a avizat negativ propunerea legislativă, conform avizului nr.4c-11/1071 din 8 octombrie 2013.

Propunerea legislativă supusă dezbaterii are ca obiect de reglementare modificarea şi completarea legii nr.9/2012 privind taxa pentru emisiile poluante provenite de la autovehicule, cu modificările şi completările ulterioare, astfel încât, la momentul înmatriculării, valoarea totală a taxei pentru autovehiculele fabricate în România şi achiziţionate de la distribuitori autorizaţi, care îşi desfăşoară activitatea pe teritoriul României, va fi de 25% din cuantumul total calculat de către organul fiscal competent pentru înmatricularea sau prima transcriere a dreptului de proprietate a autovehiculului.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru buget, finanţe şi bănci au examinat propunerea legislativă şi documentele conexe, în şedinţa din data de 15 octombrie 2013.

Membrii Comisiei pentru industrii şi servicii au examinat propunerea legislativă şi documentele conexe, în şedinţa din data de 12 noiembrie 2013.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri 29 deputaţi, respectiv 32 deputaţi din totalul de 34 de membri ai Comisiei pentru industrii şi servicii.

În urma dezbaterilor, membrii Comisiei pentru industrii şi servicii şi cei ai Comisiei pentru buget, finanţe şi bănci au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.9/2012 privind taxa pentru emisiile poluante privenite de la autovehicule, cu modificările şi completările ulterioare având în vedere că prezenta iniţiativă legislativă a rămas fără obiect, întrucât prin art.19 lit.a) din Ordonanţa de urgenţă a Guvernului nr.9/2013 privind timbrul de mediu pentru autovehicule, a fost abrogată Legea nr.9/2012 care face obiectul prezentei propuneri legislative.
În raport de obiectul şi conţinutul său, propunerea legislativă face parte din categoria legilor ordinare.

                     PREŞEDINTE,                                         PREŞEDINTE,

                       Iulian Iancu                                          Gheorghe Dragomir
                      SECRETAR,                                            SECRETAR,

              Radu Bogdan Ţîmpău                                 Mihai-Aurel Donţu      
Consilier palamentar, Ioan Bivolaru





Consilier parlamentar, Daniel Mărăcineanu           
Consultant parlamentar, Monica Tudor                                                        

